**Nr. 17410/09.11.2020**

**Comunicat de presă**

La nivelul Inspectoratului Teritorial de Muncă Mureş, în cursul lunii octombrie 2020, au fost efectuate 42 de acţiuni de control în domeniul **relaţiilor de muncă**.

Aspectele vizate de către inspectorii de muncă au fost respectarea legislaţiei muncii în vigoare, respectiv identificarea muncii nedeclarate şi fără forme legale, respectarea repausului săptămânal, respectarea prevederilor legale privind munca de noapte, transmiterea registrului cu toate elementele din contractul individual de muncă în format electronic, în termenul legal. Cu ocazia acestor verificări au fost identificate 11 persoane care prestau activitate fără a avea încheiat contract individual de muncă, anterior începerii activităţii. S-au aplicat sancţiuni contravenţionale pentru 37 agenţi economici, din care 7 agenţi economici au fost sancţionaţi pentru muncă nedeclarată. Cu ocazia acestor verificări, inspectorii de muncă au aplicat 51 de sancţiuni contravenţionale, din care 30 avertismente şi 21 amenzi în cuantum de 267300 lei şi s-au dispus 198 măsuri obligatorii pentru deficienţele constatate.

Domeniile de activitate ale angajatorilor în care au fost identificate persoane care prestau muncă nedeclarată sunt:

- fabricarea pâinii, amenajare şi întreţinere spaţii verzi, comerţ, baruri, restaurante.

În perioada 26.10.2020 – 30.10.2020 s-a desfăşurat Campania Naţională privind respectarea de către transportatorii rutieri a prevederilor legale referitoare la încheierea şi executarea contractelor individuale de muncă, a timpului de muncă şi a timpului de odihnă a conducătorilor auto. Au fost efectuate 7 acţiuni de control. În urma controalelor efectuate au fost sancţionaţi 7 angajatori, fiind aplicate 9 sancţiuni contravenţionale, 6 avertismente şi 3 amenzi în cuantum de 6.000 lei. Au fost dispuse 32 măsuri de remediere a deficienţelor.

Inspector şef

Jrs.Eva Man

Inspectoratul Teritorial de Muncă Mureş